คำสั่งกรมธนารักษ์คำสั่งกรมธนารักษ์ที่๒๙๖/๒๕๕๓เรื่องหลักเกณฑ์การกำหนดอัตราค่าเช่า ค่าทดแทนและค่าธรรมเนียมเกี่ยวกับการจัดหาประโยชน์ในที่ราชพัสดุ[๑] ด้วยระเบียบกระทรวงการคลังว่าด้วยการจัดหาประโยชน์ในที่ราชพัสดุพ.ศ. ๒๕๕๒ ข้อ ๔ วรรคสอง, ข้อ ๑๐ (๔),ข้อ ๑๑ (๔), ข้อ ๑๒ วรรคสอง, ข้อ๔๙ และข้อ ๕๑ กำหนดให้หลักเกณฑ์และวิธีการพิจารณากำหนดค่าเช่า ค่าทดแทนค่าธรรมเนียมเกี่ยวกับการจัดหาประโยชน์ในที่ราชพัสดุหลักเกณฑ์การอนุญาตให้นำสิทธิการปลูกสร้างหรือสิทธิการเช่าอาคารหรือสิ่งปลูกสร้างไปทำเงื่อนไขผูกพันในการกู้เงินหรือเบิกเงินเกินบัญชี หรือค้ำประกันเงินกู้หลักเกณฑ์การเรียกเก็บค่าตอบแทนกรณีรัฐวิสาหกิจขอสร้างสะพาน ทางเชื่อม ปักเสาพาดสายไฟฟ้า วางท่อประปา ท่อระบายน้ำ วางสายโทรศัพท์หรือดำเนินการอื่นใดในลักษณะเดียวกันในที่ราชพัสดุหลักเกณฑ์และวิธีการจัดให้เช่าที่ราชพัสดุเพื่อการจัดสวัสดิการในเชิงธุรกิจตามลำดับเป็นไปตามคำสั่งกรมธนารักษ์ฉะนั้นอาศัยอำนาจตามระเบียบกระทรวงการคลังว่าด้วยการจัดหาประโยชน์ในที่ราชพัสดุ พ.ศ.๒๕๕๒ ข้อ ๔ วรรคสอง, ข้อ ๑๐ (๔), ข้อ๑๑ (๔), ข้อ ๑๒ วรรคสอง, ข้อ ๔๙ และข้อ ๕๑ กรมธนารักษ์จึงมีคำสั่งดังต่อไปนี้๑. การพิจารณากำหนดอัตราค่าเช่าค่าทดแทน และค่าธรรมเนียมเกี่ยวกับการจัดหาประโยชน์ในที่ราชพัสดุให้ผู้ดำรงตำแหน่งดังต่อไปนี้มีอำนาจในการพิจารณากำหนดค่าเช่า ค่าทดแทน และค่าธรรมเนียมรวมทั้งการกำหนดมูลค่าปัจจุบันค่าเสื่อมของสิ่งปลูกสร้างหรืออาคารเพื่อการกำหนดค่าธรรมเนียมตามหลักเกณฑ์และวิธีการที่กรมธนารักษ์กำหนด๑.๑ผู้อำนวยการสำนักบริหารที่ราชพัสดุกรุงเทพมหานคร ในเขตกรุงเทพมหานคร๑.๒ ธนารักษ์พื้นที่ ในเขตพื้นที่รับผิดชอบ๒. การปรับปรุงอัตราค่าเช่าที่ราชพัสดุ๒.๑ กรณีสัญญาเช่าที่มีอายุสัญญาเกินกว่า ๕ ปีให้พิจารณาปรับปรุงค่าเช่าเพิ่มขึ้นร้อยละ ๑๕ของอัตราค่าเช่าเดิมทุก ๕ ปี๒.๒ กรณีต่ออายุสัญญาเช่าให้พิจารณาปรับปรุงค่าเช่าเพิ่มขึ้นร้อยละ ๑๕ของอัตราค่าเช่าเดิมทุก ๕ ปี นับแต่วันที่กำหนดอัตราค่าเช่าหรือได้มีการปรับปรุงค่าเช่าเพิ่มขึ้นสำหรับการเช่าที่ดินเพื่ออยู่อาศัยหรือเพื่อประกอบการเกษตรหากอัตราค่าเช่าที่เรียกเก็บอยู่มีความเหมาะสมแล้วจะไม่ปรับปรุงค่าเช่าเพิ่มขึ้นก็ได้๒.๓ กรณีนำไปให้เช่าช่วงหรือจัดหาประโยชน์ให้เป็นดุลพินิจของอธิบดีที่จะพิจารณาอนุญาตโดยปรับปรุงอัตราค่าเช่าเฉพาะส่วนที่นำไปให้เช่าช่วงหรือนำไปจัดหาประโยชน์เพิ่มขึ้นดังนี้(๑)การนำไปให้เช่าช่วงหรือจัดหาประโยชน์ตามวัตถุประสงค์การเช่าเดิมให้ปรับปรุงอัตราค่าเช่าเพิ่มขึ้นร้อยละ๒๕(๒)การนำไปให้เช่าช่วงหรือจัดหาประโยชน์นอกเหนือจากวัตถุประสงค์การเช่าเดิมให้ปรับปรุงอัตราค่าเช่าเป็นอัตราตามวัตถุประสงค์ของการให้เช่าช่วงหรือนำไปจัดหาประโยชน์อย่างอื่นแล้วปรับปรุงอัตราค่าเช่าเพิ่มขึ้นร้อยละ๒๕การนำที่ราชพัสดุที่เช่าไปให้เช่าช่วงหรือจัดหาประโยชน์ดังกล่าวหากผู้เช่าเลิกนำไปให้เช่าช่วงหรือจัดหาประโยชน์แล้วให้ปรับลดอัตราค่าเช่าลงเหลือเท่ากับค่าเช่าตามสัญญา๒.๔กรณีผู้เช่าใช้ประโยชน์ที่ราชพัสดุที่เช่านอกเหนือจากวัตถุประสงค์การเช่าเดิมด้วยตนเองแต่ไม่ถึงขนาดเป็นการเปลี่ยนแปลงวัตถุประสงค์การเช่าโดยยังคงใช้ประโยชน์ตามวัตถุประสงค์ในสัญญาเช่าเป็นหลักกรณีเช่นนี้ไม่ถือเป็นการนำที่ราชพัสดุไปจัดหาประโยชน์ให้ปรับปรุงอัตราค่าเช่าเฉพาะส่วนดังกล่าวเป็นอัตราตามที่ใช้ประโยชน์๓. อัตราค่าเช่าค่าทดแทน และค่าธรรมเนียม๓.๑ การกำหนดอัตราค่าเช่า ค่าทดแทนมีหลักเกณฑ์และวิธีพิจารณาตามเอกสารหมายเลข ๑ แนบท้ายคำสั่ง๓.๒ การกำหนดอัตราค่าธรรมเนียมมีหลักเกณฑ์และวิธีพิจารณาตามเอกสารหมายเลข ๒ แนบท้ายคำสั่ง๔. การอนุญาตให้นำสิทธิการปลูกสร้างหรือสิทธิการเช่าอาคารหรือสิ่งปลูกสร้างไปทำเงื่อนไขผูกพันในการกู้เงินหรือเบิกเงินเกินบัญชีหรือค้ำประกันเงินกู้มีหลักเกณฑ์ตามเอกสารหมายเลข๓ แนบท้ายคำสั่ง๕. การพัฒนาที่ราชพัสดุที่มีเนื้อที่เกินกว่า๒ ไร่ขึ้นไป หรือมีราคาที่ดินเกินกว่า ๑๐ ล้านบาทขึ้นไปให้กำหนดผลประโยชน์ตอบแทนขั้นต่ำโดยรวมค่าเช่าค่าธรรมเนียม และค่าชดเชย (ถ้ามี)เป็นมูลค่าปัจจุบันโดยใช้อัตราส่วนลดเท่ากับอัตราดอกเบี้ยพันธบัตรรัฐบาลแล้วจะต้องไม่ต่ำกว่าร้อยละ ๓๐ ของราคาที่ดินการกำหนดค่าชดเชย ให้เป็นไปตามคำสั่งกรมธนารักษ์ที่ ๒๙๗/๒๕๕๓ สั่ง ณ วันที่ ๒๙ มิถุนายน พ.ศ. ๒๕๕๓ ทั้งนี้ ต้องไม่เกินร้อยละ ๙๐ของผลประโยชน์ตอบแทนขั้นต่ำมูลค่าปัจจุบัน หมายถึงมูลค่าของผลประโยชน์ตอบแทนรวมทั้งสิ้นตามสัญญาเมื่อคิดเป็นมูลค่าที่แท้จริงในปัจจุบันการหามูลค่าปัจจุบันแต่ละปี ให้ใช้สูตร P =R(๑+r)nP = มูลค่าปัจจุบันR = ผลประโยชน์ตอบแทนรายปีr = อัตราดอกเบี้ยพันธบัตรรัฐบาลที่ออกมาล่าสุดn = จำนวนปีที่มีการคิดลดความในข้อนี้ไม่ใช้บังคับกับการจัดให้เช่าตามกฎกระทรวงว่าด้วยหลักเกณฑ์และวิธีการปกครองดูแล บำรุงรักษา ใช้ และจัดหาประโยชน์เกี่ยวกับที่ราชพัสดุ พ.ศ. ๒๕๔๕และที่แก้ไขเพิ่มเติม ข้อ ๒๕ ข้อ ๒๕/๑ และข้อ ๒๖ (๑) - (๗)๖. กรณีการจัดให้เช่าพื้นที่บริเวณท่าอากาศยานในความครอบครองใช้ประโยชน์ของกรมการบินพลเรือนให้ใช้หลักเกณฑ์ที่กำหนดไว้ในคำสั่งกรมธนารักษ์ ที่ ๕๘๖/๒๕๔๙ สั่ง ณ วันที่ ๓พฤศจิกายน พ.ศ. ๒๕๔๙ และที่แก้ไขเพิ่มเติม๗. การคิดเนื้อที่เช่าที่ราชพัสดุเพื่อนำไปคำนวณค่าเช่าค่าทดแทน และค่าธรรมเนียม๗.๑ ค่าเช่า ค่าทดแทน(๑) ที่ดินให้คิดตามจำนวนเนื้อที่เช่า เศษของตารางวาให้ปัดเป็นหนึ่งตารางวา(๒) อาคาร ให้คิดตามจำนวนเนื้อที่ใช้สอยของอาคารเศษของตารางเมตรให้ปัดเป็นหนึ่งตารางเมตร๗.๒ ค่าธรรมเนียมให้คิดตามจำนวนเนื้อที่เช่าโดยไม่ต้องปัดเศษ๘. การปัดเศษเงินค่าเช่าค่าตอบแทน ค่าทดแทน และค่าธรรมเนียม(๑) ค่าเช่าและค่าทดแทนเฉพาะค่าตอบแทนการใช้ประโยชน์ในที่ดินระหว่างก่อสร้างอาคารยกกรรมสิทธิ์ให้กระทรวงการคลังให้ปัดเศษของบาทเป็นหนึ่งบาท(๒) ค่าทดแทน ค่าธรรมเนียมให้ปัดเศษของบาทเป็นสิบบาทหลักเกณฑ์ที่กำหนดหรือดำเนินการตามคำสั่งนี้หากอธิบดีกรมธนารักษ์เห็นเป็นอย่างอื่นอาจสั่งการตามที่เห็นสมควรได้ทั้งนี้ ตั้งแต่บัดนี้เป็นต้นไปสั่งณ วันที่ ๒๙ มิถุนายน พ.ศ. ๒๕๕๓เทวัญวิชิตะกุลอธิบดีกรมธนารักษ์[เอกสารแนบท้าย]๑. เอกสารหมายเลข๑ เรื่อง หลักเกณฑ์การกำหนดอัตราค่าเช่าค่าทดแทนเกี่ยวกับการจัดหาประโยชน์ในที่ราชพัสดุ แนบท้ายคำสั่งกรมธนารักษ์ ที่ ๒๙๖/ ๒๕๕๓ สั่ง ณ วันที่ ๒๙ มิถุนายน พ.ศ. ๒๕๕๓๒. บัญชีหมายเลข๑ อัตราค่าเช่าที่ดินราชพัสดุเพื่ออยู่อาศัย๓. บัญชีหมายเลข๒ อัตราค่าเช่าที่ดินราชพัสดุเพื่อประกอบการเกษตร กรุงเทพมหานครและจังหวัดอื่น๔. บัญชีหมายเลข๓ อัตราค่าเช่าที่ดินราชพัสดุเพื่อการอุตสาหกรรมที่มิใช่ที่ตั้งอาคารหรือสิ่งปลูกสร้าง๕. บัญชีหมายเลข๔ อัตราค่าเช่าตึกห้องเดียวหรือตึกแถวหรืออาคารพาณิชย์๖. บัญชีหมายเลข๕ อัตราค่าเช่าห้องแถวกรุงเทพมหานครและจังหวัดอื่น๗. บัญชีหมายเลข๖ อัตราค่าเช่าอาคารแถวอยู่อาศัย๘. บัญชีหมายเลข๗ อัตราค่าเช่าอาคารที่พักอาศัยรวม๙. บัญชีหมายเลข๘ อัตราค่าเช่าโรงงานอุตสาหกรรม โรงฆ่าสัตว์หรือโรงผลิตน้ำประปาและอาคารหรือสิ่งปลูกสร้างถาวรอื่นที่ใช้ประโยชน์ต่อเนื่องกัน๑๐.บัญชีหมายเลข ๙ อัตราค่าเช่าโรงมหรสพ๑๑.บัญชีหมายเลข ๑๐ อัตราค่าเช่าโรงแรมหรืออาคารที่พักแรม๑๒.บัญชีหมายเลข ๑๑ อัตราค่าเช่าโรงเรียน๑๓.บัญชีหมายเลข ๑๒ อัตราค่าเช่าท่าเรือสำหรับส่งผู้โดยสาร๑๔.บัญชีหมายเลข ๑๓ อัตราค่าเช่าคลังสินค้า๑๕.บัญชีหมายเลข ๑๔ อัตราค่าเช่าโรงรับจำนำ ธนาคาร สถาบันการเงินอาคารสำนักงาน หรือบริษัทประกันภัย๑๖.บัญชีหมายเลข ๑๕ อัตราค่าเช่าตลาด๑๗.บัญชีหมายเลข ๑๖ อัตราค่าเช่าสถานีบริการน้ำมันหรือแก๊ส๑๘.บัญชีหมายเลข ๑๗ อัตราค่าเช่าอาคารสถานีขนส่ง อาคารจอดรถหรือสถานบริการล้าง อัด ฉีด รถยนต์๑๙.บัญชีหมายเลข ๑๘ อัตราค่าเช่าที่ราชพัสดุเพื่อรัฐวิสาหกิจ (ยกเว้นธนาคารหรือสถาบันการเงิน)กรุงเทพมหานครและจังหวัดอื่น๒๐.เอกสารหมายเลข ๒ เรื่องหลักเกณฑ์การกำหนดอัตราค่าธรรมเนียมเกี่ยวกับการจัดหาประโยชน์ในที่ราชพัสดุ แนบท้ายคำสั่งกรมธนารักษ์ที่ ๒๙๖/๒๕๕๓ สั่ง ณ วันที่ ๒๙ มิถุนายน พ.ศ. ๒๕๕๓๒๑.เอกสารหมายเลข ๓ เรื่อง หลักเกณฑ์การอนุญาตให้นำสิทธิการปลูกสร้างหรือสิทธิการเช่าไปทำเงื่อนไขผูกพันในทางการเงิน แนบท้ายคำสั่งกรมธนารักษ์ ที่ ๒๙๖/๒๕๕๓ สั่ง ณวันที่ ๒๙ มิถุนายน พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๗กันยายน ๒๕๕๓ณัฐวดี/ตรวจ๗กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๒ ง/หน้า ๔๑/๒๗ สิงหาคม ๒๕๕๓